洪德路 (廣州)

洪德路係中國廣東廣州嘅南北走向主幹道，喺海珠區西北角，北邊從濱江西路開始，一直向南去到厚德路同埋工業大道北嘅交界。

名
路名源自舊時嘅洪德大街，個名出自民間傳說——洪聖布德。

敘述
全長605m，闊24～38m，雙向6車道，除咗同福西到濱江西路段係凈畀北向南行嘅4車道之外。

史
民國十七年，廣州市政府將條洪德大街整闊成條馬路，初期附近冇乜大橋同埋高架路。直到1967年，廣州地區為咗解決太少過江橋樑嘅關係而起咗條人民橋，將呢條路打通到沙面附近。2001年，道路除咗同福西到濱江西路段之外，其它位置嘅上空多咗條內環路出嚟。2015年初亦開通咗洲頭咀隧道將呢條路同芳村連埋一齊。

經過嘅道路 
條路從西到東排，加粗嘅字係主幹道：
 濱江西路
 南華西路
 同福西路
 人民橋
 厚德路、洲頭咀隧道、工業大道北

類:廣州主幹道
類:海珠區